Kudoka kwezuva, kudeuka kwezuva kana kuvira kwezuva (sunset) zvinoreva kunyura kwezuva apo chiedza chemasikati chinoshaika kuchibva kwauya rima rehusiku. Pakudoka kwezuva vanhu vanokwazisana vachiti - maswera sei kana madoswera sei? Muswere wezuva zvinoreva nguva yokubva pakubuda kusvika pakunodoka kwezuva. VaKongo vanoti yila (to begin to grow dark) vachireva kuvira kwezuva. VaWanga vanoti okhwira (to become dusk) vachireva kuvira kwezuva. VaZigula vanoti uswero (dusk, sunset, sundown, west) kureva madeko. Frafra vanoti bira (adj. sombre; obscure; dark). Fananidzai nokuti kuvira kwezuva? VaYao vanoti kwaswela kana kuswele (at sunset, sundown) kureva pakudoka kwezuva. VaYao vanoti kuswa (to set - of the sun, sundown) kureva kudoka kwezuva. MaZulu vanoti mathunzi (In the late afternoon) vachireva pakudeuka kwezuva. Muenzaniso: selimathunzi sesiphindela emakhaya (it is now late afternoon, we are heading home). Nkonya vanoti bi (v.to become black) kureva kuita chisvipa. Mamwe mazwi: bila (darken). Fananidzai nokuti zuva ravira?